# Den Europæiske Unions C 123A/2006

| | ISSN 1725-2520 |
| --- | --- |
| Den Europæiske Unions
  Tidende | C 123A |
| | |
| Dansk udgave | Meddelelser og oplysninger | 49. årgang24. maj 2006 |

ISSN 1725-2520

Den Europæiske Unions

Tidende

C 123A

Dansk udgave

Meddelelser og oplysninger

49. årgang24. maj 2006

---

| Informationsnummer | Indhold | Side |
| --- | --- | --- |
| | III   Oplysninger |
| | Kommissionen |
| 2006/C 123A/1 | Generaldirektoratet for Konkurrence (COMP) — søger en vicegeneraldirektør med ansvar for fusioner (lønklasse AD15) med tjenestested i Bruxelles — KOM/2006/10026 | 1 |

Informationsnummer

Indhold

Side

III   Oplysninger

Kommissionen

2006/C 123A/1

Generaldirektoratet for Konkurrence (COMP) — søger en vicegeneraldirektør med ansvar for fusioner (lønklasse AD15) med tjenestested i Bruxelles — KOM/2006/10026

1

| DA | |
| --- | --- |

DA

---

III Oplysninger

Kommissionen

| 24.5.2006 | DA | Den Europæiske Unions Tidende | CA 123/1 |
| --- | --- | --- | --- |

24.5.2006

DA

Den Europæiske Unions Tidende

CA 123/1

---

GENERALDIREKTORATET FOR KONKURRENCE (COMP)

søger en vicegeneraldirektør med ansvar for fusioner (lønklasse AD15) med tjenestested i Bruxelles

KOM/2006/10026

(2006/C 123 A/01)

Vi er: Generaldirektoratet for Konkurrence, som har til opgave at håndhæve konkurrencemålene i fællesskabstraktaterne med det formål at undgå, at konkurrencen på EU-markedet fordrejes, hvilket er til fordel for forbrugernes velfærd og EU-økonomiens konkurrenceevne.

GD Konkurrence er opdelt i fem direktorater med ansvar for kartel- og fusionssager inden for bestemte erhvervssektorer. Direktoraterne er hver især opdelt i tre eller fire administrative kontorer, men ved undersøgelse af specifikke sager kan der trækkes på personalet fra hele direktoratet.

Vi tilbyder: En stilling som vicegeneraldirektør med særligt ansvar for fusioner. Den pågældende vil få ansvaret for at udvikle og formulere EU's/Kommissionens politik for fusioner.

Vi søger: En person, der: har evnen til at stå i spidsen for en dynamisk ændring af generaldirektoratets politik, har fremragende og dynamiske faglige egenskaber, sund dømmekraft og gode begrebsmæssige færdigheder med en evne til at tænke nyt og strategisk om udviklingen på fusionsområdet, kan fremvise gode resultater som leder, manager og kommunikator, herunder ledelse af større teams og forvaltning af finansielle ressourcer, har dokumenteret erfaring inden for politikformulering og management, fortrinsvis på seniorniveau, har fremragende kommunikationsevner, er god til at prioritere, træffe beslutninger og føre forhandlinger, har indgående kendskab til EU's konkurrencepolitik, er god til at sikre en effektiv og dynamisk koordinering og forvaltning både internt og eksternt og har indgående kendskab til engelsk; kendskab til fransk vil være en fordel.

For at komme i betragtning skal man: være statsborger i en af Den Europæiske Unions medlemsstater, have en universitetseksamen, der giver adgang til ph.d.-studier, have mindst 15 års erhvervserfaring efter endt uddannelse på et niveau svarende til den krævede uddannelse, herunder mindst fem års erfaring som seniormanager, og have et indgående kendskab til et af EU's officielle sprog og et tilfredsstillende kendskab til et andet af disse sprog.

Kommissionen besætter stillingen som vicegeneraldirektør i henhold til de gældende udvælgelses- og ansættelsesprocedurer. Løn- og ansættelsesvilkår fastsættes i overensstemmelse med personalevedtægtens bestemmelser for De Europæiske Fællesskabers tjenestemænd i lønklasse AD15. Den Europæiske Union fører en aktiv ligestillingspolitik. Følgende netsted indeholder en jobbeskrivelse samt oplysninger om udvælgelseskriterier og ansøgningsprocedurer:

http://europa.eu.int/comm/dgs/personnel_administration/working_senior_mgt_en.htm

Ansøgningsfristen er den 22. juni 2006. Onlineansøgning vil ikke være mulig efter kl. 12 middag (Bruxelles-tid).

---